** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 86**

(protokols Nr. 6, 48. p.)

# **Par nekustamā īpašuma “Mazstrautiņi”, Kalsnavas pagasts, Madonas novads, atsavināšanu, rīkojot izsoli ar pretendentu atlasi**

Ar Madonas novada pašvaldības 2022. gada 22. novembra domes lēmumu Nr. 729 (protokols Nr. 26, 4. p.) tika nolemts nodot atsavināšanai nekustamo īpašumu “Mazstrautiņi”, Kalsnavas pagasta’, Madonas novadā.

Saskaņā ar Kalsnavas pagasta zemesgrāmatas nodalījumu Nr. 100000942985, nekustamais īpašums “Mazstrautiņi”, Kalsnavas pagastā, Madonas novadā ar kadastra Nr. 7062 007 0034 sastāv no vienas zemes vienības ar kadastra apzīmējumu 7062 007 0173 0,97 ha platībā.

 Zemes vienībai ir noteikts starpgabala statuss. Ir veikta nekustamā īpašuma novērtēšana.

 Atbilstoši sertificēta vērtētāja SIA „Dzieti” (Latvijas Īpašumu Vērtētāju asociācijas profesionālās kvalifikācijas sertifikāts Nr. 15) novērtējumam, nekustamā īpašuma tirgus vērtība noteikta – EUR 2 700,00 (*divi tūkstoši septiņi simti eiro ,00 centi*) .

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar „Publiskas personas mantas atsavināšanas likuma” 47. pantu *„publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.*

Pamatojoties uz Publiskas personas mantas atsavināšanas likuma 47. pantu, uz “Pašvaldību likuma” 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu, 8. panta otro daļu, ņemot vērā 16.07.2025. Attīstības komitejas un 22.07.2025. Finanšu komitejas atzinumus, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Atsavināt nekustamo īpašumu “Mazstrautiņi”, Kalsnavas pagasts, Madonas novads ar kadastra Nr. 7062 007 0034 0,97 ha platībā, pārdodot to mutiskā izsolē ar pretendentu atlasi ar augšupejošu soli.
2. Noteikt nekustamā īpašuma “Mazstrautiņi”, Kalsnavas pagasts , Madonas novads izsoles sākumcenu EUR 2 700,00 (*divi tūkstoši septiņi simti eiro, 00 centi).*
3. Apstiprināt nekustamā īpašuma “Mazstrautiņi”, Kalsnavas pagasts, Madonas novads izsoles noteikumus (izsoles noteikumi pielikumā).
4. Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

 Domes priekšsēdētājs A. Lungevičs

*Čačka 28080793*